CELEX: 52008PC0051
Language: da
Date: 2008-02-04
Title: Forslag til Rådets forordning om ændring af forordning (EF) nr. 1782/2003 for så vidt angår overførsel af tobaksstøtte til Fællesskabsfonden for Tobak for 2008 og 2009 og forordning (EF) nr. 1234/2007 for så vidt angår finansiering af Fællesskabsfonden for Tobak

Vigtig juridisk meddelelse

|

52008PC0051

Forslag til Rådets forordning om ændring af forordning (EF) nr. 1782/2003 for så vidt angår overførsel af tobaksstøtte til Fællesskabsfonden for Tobak for 2008 og 2009 og forordning (EF) nr. 1234/2007 for så vidt angår finansiering af Fællesskabsfonden for Tobak  /* KOM/2008/0051 endelig udg. - CNS 2008/0020 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 4.2.2008KOM(2008) 51 endelig2008/0020 (CNS)Forslag tilRÅDETS FORORDNINGom ændring af forordning (EF) nr. 1782/2003 for så vidt angår overførsel af tobaksstøtte til Fællesskabsfonden for Tobak for 2008 og 2009 og forordning (EF) nr. 1234/2007 for så vidt angår finansiering af Fællesskabsfonden for Tobak(forelagt af Kommissionen)BEGRUNDELSE1. BAGGRUNDEN FOR FORSLAGET-  Begrundelse og formålI artikel 104, stk. 2, i Rådets forordning (EF) nr. 1234/2007 er der fastsat bestemmelser om finansiering af Fællesskabsfonden for Tobak gennem overførsel af et vist beløb af tobaksstøtten for kalenderårene 2006 og 2007, jf. artikel 110m i Rådets forordning (EF) nr. 1782/2003. Formålet med forslaget er til Fællesskabsfonden for Tobak at overføre et beløb svarende til 5 % af tobaksstøtten for kalenderårene 2008 og 2009 med henblik på at finansiere oplysningskampagner, der skal forbedre offentlighedens kendskab til tobaksforbrugets skadelige virkninger. Sådanne foranstaltninger har haft stor succes og har tjent som et positivt eksempel på samarbejde mellem landbrug og sundhedspolitikker. Da fonden altid er blevet finansieret ved overførsel af tobaksstøtte, tjener forslaget det formål at videreføre sådanne foranstaltninger.-  Generel baggrundFællesskabsfonden for Tobak er altid blevet finansieret ved overførsel af en del af tobaksstøtten. Et forslag til en sådan overførsel for kalenderårene 2006 og 2007 blev oprindeligt fremsat, da tobakssektorens medtagelse i enkeltbetalingsordningen blev ledsaget af en midlertidig tobaksstøtte, der skulle betales for de samme år. Ved Rådets forordning (EF) nr. 864/2004 blev tobaksstøtten endeligt videreført til 2008 og 2009, uden at der blev gennemført en tilsvarende videreførelse af finansieringen af Fællesskabsfonden for Tobak gennem en nedsættelse af tobaksstøtten.-  Gældende bestemmelser på det område, som forslaget vedrørerRådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001.Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen).-  Overensstemmelse med andre EU-politikker og -målForanstaltningen er i overensstemmelse med EU's politik for beskyttelse af den offentlige sundhed.2. HØRING AF INTERESSEREDE PARTER OG KONSEKVENSANALYSE-  Høring af interesserede parter-  EkspertbistandDet har ikke været nødvendigt at gøre brug af ekstern ekspertbistand.-  KonsekvensanalyseIkke relevant.3. FORSLAGETS RETLIGE ASPEKTER-  Resumé af forslagetFormålet med forslaget er at overføre et beløb svarende til 5 % af tobaksstøtten for kalenderårene 2008 og 2009 til Fællesskabsfonden for Tobak med henblik på at finansiere oplysningskampagner, der skal forbedre offentlighedens kendskab til tobaksforbrugets skadelige virkninger.-  RetsgrundlagArtikel 37, stk. 2, i traktaten om oprettelse af Det Europæiske Fællesskab.-  SubsidiaritetsprincippetForslaget vedrører et område, som Fællesskabet har enekompetence for. Subsidiaritetsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet.-  Reguleringsmiddel/-formForeslåede reguleringsmidler: Rådets forordning.Andre midler ville ikke være hensigtsmæssige af følgende grunde: En forordning skal ændres ved en forordning.4. BUDGETMÆSSIGE KONSEKVENSERForanstaltningen medfører ikke yderligere udgifter for EU. Den viderefører den mulighed, der er fastsat i artikel 110m i forordning (EF) nr. 1782/2003, for i 2008 og 2009 (regnskabsår 2009 og 2010) at overføre 5 % af tobaksstøtten under "Direkte støtte" til "Fællesskabsfonden for Tobak". Lofterne for tobaksstøtte ændres ikke, og det maksimale årlige beløb, der kan overføres, er på 16 897 000 EUR (337 937 000 EUR x 5 % = 16 897 000 EUR). Beløbet vil blive opført under budgetpost 17 03 02 – Fællesskabsfonden for Tobak. Da det drejer sig om en overførsel mellem kapitler, er foranstaltningen budgetneutral.5. YDERLIGERE OPLYSNINGER-  ForenklingIkke relevant.2008/0020 (CNS)Forslag tilRÅDETS FORORDNINGom ændring af forordning (EF) nr. 1782/2003 for så vidt angår overførsel af tobaksstøtte til Fællesskabsfonden for Tobak for 2008 og 2009 og forordning (EF) nr. 1234/2007 for så vidt angår finansiering af Fællesskabsfonden for TobakRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit,under henvisning til forslag fra Kommissionen,under henvisning til udtalelse fra Europa-Parlamentet[1], ogud fra følgende betragtninger:(1) Efter artikel 110j i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af visse forordninger[2] kan der ydes tobaksstøtte til producenter af råtobak for høstårene 2006 til 2009.(2) I artikel 104, stk. 2, i forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)[3] er der fastsat bestemmelser om finansiering af Fællesskabsfonden for Tobak gennem overførsel af et vist beløb af tobaksstøtten for kalenderårene 2006 og 2007 i henhold til artikel 110m i forordning (EF) nr. 1782/2003. Fællesskabsfonden for Tobak er altid blevet finansieret gennem overførsel af en del af tobaksstøtten. I det oprindelige forslag om en sådan overførsel for kalenderårene 2006 og 2007, da tobakssektoren blev indlemmet i enkeltbetalingsordningen, blev det foreslået, at ordningen skulle ledsages af en midlertidig tobaksstøtte, der skulle udbetales i den samme periode. Ved Rådets forordning (EF) nr. 864/2004 blev tobaksstøtten videreført til kalenderårene 2008 og 2009, uden at der blev fastsat bestemmelser om videreførelse af finansieringen af Fællesskabsfonden for Tobak gennem en nedsættelse af tobaksstøtten.(3) De foranstaltninger, som Fællesskabsfonden for Tobak har finansieret, har haft stor succes og har tjent som et positivt eksempel på samarbejdet mellem landbrug og sundhedspolitikker. Med henblik på at sikre videreførelsen af sådanne foranstaltninger, og fordi fonden altid er blevet finansieret ved overførsel af tobaksstøtte, bør der overføres et beløb svarende til 5 % af den tobaksstøtte, der for kalenderårene 2008 og 2009 ydes til Fællesskabsfonden for Tobak.(4) Forordning (EF) nr. 1782/2003 og (EF) nr. 1234/2007 bør derfor ændres -UDSTEDT FØLGENDE FORORDNING:Artikel 1Artikel 110m i forordning (EF) nr. 1782/2003 affattes således:"Artikel 110m Overførsel til Fællesskabsfonden for TobakEt beløb svarende til 4 % for kalenderåret 2006 og 5 % for kalenderårene 2007, 2008 og 2009 af den støtte, der ydes i henhold til dette kapitel, tjener til finansiering af oplysningskampagner, der tilrettelægges af Fællesskabsfonden for Tobak, jf. artikel 13 i forordning (EØF) nr. 2075/92."Artikel 2Artikel 104, stk. 2, litra b), i forordning (EF) nr. 1234/2007 affattes således:"b) for kalenderårene 2006 til 2009 i henhold til artikel 110m i forordning (EF) nr. 1782/2003."Artikel 3Denne forordning træder i kraft på syvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Rådets vegneFINANSIERINGSOVERSIGT |1. | BUDGETPOST: 05 03 02 22 tobaksstøtte 17 03 02 Fællesskabsfonden for Tobak | BEVILLINGER: 293 mio. EUR (TB 2008) 14,25 mio. EUR (FBF 2008) |2. | FORANSTALTNINGENS BETEGNELSE: Forslag til Rådets forordning om ændring af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere for så vidt angår overførsel af tobaksstøtte til Fællesskabsfonden for Tobak for 2008 og 2009. |3. | RETSGRUNDLAG: Artikel 37, stk. 2, i traktaten om oprettelse af Det Europæiske Fællesskab |4. | FORMÅL: At overføre et beløb svarende til 5 % af tobaksstøtten for kalenderårene 2008 og 2009 til Fællesskabsfonden for Tobak med henblik på at finansiere oplysningskampagner, der forbedrer offentlighedens kendskab til tobaksforbrugets skadelige virkninger. |5. | FINANSIELLE VIRKNINGER | 12-MÅNEDERS PERIODE (mio. EUR) | INDEVÆRENDE REGNSKABSÅR 2007 (mio. EUR) | FØLGENDE REGNSKABSÅR 2008 (mio. EUR) |5.0 | UDGIFTER, SOM AFHOLDES – OVER EU-BUDGETTET (RESTITUTION/INTERVENTION) – OVER NATIONALE BUDGETTER – AF ANDRE | – | – | – |5.1 | INDTÆGTER – EU'S EGNE INDTÆGTER (AFGIFTER/TOLD) – NATIONALE KILDER | – | – | – |2009 | 2010 | 2011 | 2012 |5.0.1 | OVERSLAG - UDGIFTER | – | – | – | – |5.1.1 | OVERSLAG - INDTÆGTER | – | – | – | – |5.2 | BEREGNING: – |6.0 | ER FINANSIERING MULIG GENNEM BEVILLINGER OPFØRT UNDER DET PÅGÆLDENDE KAPITEL I DET LØBENDE BUDGET? | JA NEJ |6.1 | ER FINANSIERING MULIG VED OVERFØRSEL MELLEM KAPITLER I DET LØBENDE BUDGET? | JA NEJ |6.2 | ER ET TILLÆGSBUDGET NØDVENDIGT? | JA NEJ |6.3 | SKAL DER OPFØRES BEVILLINGER PÅ FREMTIDIGE BUDGETTER? | JA NEJ |BEMÆRKNINGER: Forordningen medfører ikke yderligere udgifter for EU. Den viderefører den mulighed, der er fastsat i artikel 110m i forordning (EF) nr. 1782/2003, til i 2008 og 2009 (regnskabsår 2009 og 2010) at overføre 5 % af tobaksstøtten under "Direkte støtte" til "Fællesskabsfonden for Tobak". Lofterne for tobaksstøtte ændres ikke, og det maksimale beløb, der kan overføres, er på 16 897 000 EUR (337 937 000 EUR x 5 % = 16 897 000 EUR). Beløbet vil blive opført under budgetpost 17 03 02 – Fællesskabsfonden for Tobak. Da det drejer sig om en overførsel mellem kapitler, er foranstaltningen budgetneutral. |[1] EUT C …, …, s. ….[2] EUT L 270 af 21.10.2003, s. 1. Senest ændret ved Kommissionens forordning (EF) nr. 1276/2007 (EUT L 284 af 30.10.2007, s. 11).[3] EUT L 299 af 16.11.2007, s. 1.